**Մայրության թանգարան** (անգլ.՝ Museum of Motherhood, հայտնի է նաև որպես M.O.M), հասարակական ու կրթական նշանակություն ունեցող թանգարան, ընտանեկան կենտրոն։ Թանգարանը հավաքում և տարածում է տեղեկատվություն, նաև տրամադրում է կրթություն մայրերի, մայրության և ընտանիքի էվոլյուցիայի մասին։

Պատմություն
-----------

Թանգարանը հիմնադրվել է 2011 թվականին փոքրիկ ցուցադրությամբ։ Թանգարանի ուշադրության կենտրոնում է ուսումնասիրել և հասկանալ ամերիկյան մայրերին, հայրերին և ընտանիքներին։ Թանգարանը հիմնադրվել է «Մայրության հիմնադրամ» 501c3 հասարակական կազմակերպության ներքո։ Նյու Յորք նահանգում թանգարանը մասնակցել է տարբեր միջոցառումների, այդ թվում՝ «The Moms of Rock» Սենեկա Ֆոլսում կազմակերպված գյուղական ցուցադրությանը, Նյու Յորքի Հինգերորդ պողոտայի ամենամյա ընտանեկան միջոցառումներին։

2011 թվականին Gymboree տեղական ընկերության սեփականատերեր Դեբ Ուիթերֆիլդը և Բերի Հենսոբը Մանհեթենի Վերին Իսթ Սայդ թաղամասի Յորքվիլ հատվածում նվիրաբերել են ժամանակավոր թանգարանի տարածք։ M.O.M.-ն առանձնակի ուշադրություն է դարձնում միջազգային արվեստագետների և ուսանողների ձեռքի աշխատանքներին։

Թանգարանի հիմնադիր Մարթա Ջոյ Ռոսը ստեղծել է «Mom Rock» շարժման գաղափարը Mamapalooza փառատոնի ժամանակ «Moms Rock» արտահայտությունը ներմուծելուց հետո։ Փառատոնը կարևորում է մայրերի արժեքը և նրանց տաղանդը։ Այն ստեղծվել է Նյու Յորքի զբոսայգիների վարչության հետ համատեղ։ 2015 թվականին Ռոսն առաջինն էր, ով Նյու Յորքի քաղաքային համալսարանի ավարտական կենտրոնից ստացել է Մայրական ուսումնասիրությունների մագիստրոսի կոչում։

Ի սկզբանե նախատեսվել էր թանգարանը բացել Վերին Իսթ Սայդում 2011 թվականին։ Թանգարանը գործել է 2014 թվականի ամռան ընթացքում։ 2015 թվականին թանգարանը կազմակերպել է առցանց ցուցահանդեսներ, մասնակցել է մի շարք արվեստի ցուցադրությունների, այդ թվում՝ ժամանակակից հրեական արվեստի Երուսաղեմի ամենամյա 2-րդ բիենալեի «Մայրության արվեստ» ցուցահանդեսին Իսրայելի Hechal Sclomo թանգարանում։ Ամեն տարի թանգարանը մայրություն թեմայով կազմակերպում է ակադեմիական համաժողովներ։ 2016 թվականին տեղի է ունեցել թանգարանի 11-րդ ամենամյա հավաքը, որը երկրորդ անգամ կազմակերպվել է Մանհեթեն քոլեջում։

2016 թվականի հունիսի 1-ին Մայրության թանգարանը ցուցահանդեսի և դասախոսության համար նախատեսված վայրը տեղափոխել է Ֆլորիդայի Սենթ Փիթերսբուրգ քաղաք։ Թանգարան կարելի է այցելել հինգշաբթի, ուրբաթ և շաբաթ օրերին՝ նախօրոք ձեռք բերելով այցելության ժամադրություն։

Ծանոթագրություններ
------------------

1. ↑  "Women's Museums | M.O.M. Directory". *www.momdirectory.org*. Retrieved 2016 թ․ նոյեմբերի 10.
2. ↑  Cohen, Stefanie (2011 թ․ սեպտեմբերի 14). "'Mother' of all museums". *New York Post*. Retrieved 2012 թ․ օգոստոսի 30.
3. ↑  Jr, Ralph Gardner. "Visiting the Museum of Motherhood". *Wall Street Journal*. ISSN 0099-9660. Retrieved 2016 թ․ փետրվարի 14.
4. 1 2  Halperin, Rory (2011 թ․ օգոստոսի 18). "Preview: Museum of Motherhood". *Time Out New York Kids*. Retrieved 2012 թ․ օգոստոսի 30.
5. ↑  Baumgaertner, Gabriel. "Ali Marpet's rare rise to NFL with family by side". *www.si.com*. Retrieved 2016 թ․ փետրվարի 14.
6. ↑  "Exploring the Museum of Motherhood". *Wilkes Journal-Patriot*. 2012 թ․ ապրիլի 4. Retrieved 2012 թ․ օգոստոսի 30.

Արտաքին հղումներ
----------------

* Մայրության թանգարանի պաշտոնական կայք
* New Directions In Motherhood Studies, Samira Kawash